

Αρκαλοχώρι, 03/09/2024

Προς: ΜΜΕ

**ΔΕΛΤΙΟ ΤΥΠΟΥ**

**«Έπεσαν» οι υπογραφές για την κατασκευή της νέας Αποθήκης της ΔΕΥΑ Μινώα Πεδιάδας**

Την σύμβαση ανάθεσης για την κατασκευή της νέας Αποθήκης της ΔΕΥΑ Μινώα Πεδιάδας, υπέγραψαν ο Δήμαρχος Μινώα Πεδιάδας Βασίλης Κεγκέρογλου με τον εκπρόσωπο της αναδόχου εταιρείας Εμμανουήλ Μαθιουδάκη, παρουσία του Προέδρου της Δ.Ε.Α.Μ.Π. Αντώνη Κοζυράκη.

Η σύμβαση αφορά στην ανέγερση του νέου κτιρίου της αποθήκης για τα υλικά και τα εξαρτήματα ύδρευσης – αποχέτευσης της ΔΕΥΑ Μινώα Πεδιάδας σε αντικατάσταση της παλαιάς αποθήκης που καταστράφηκε από το σεισμό της 27ης Σεπτεμβρίου 2021.

Ανάδοχος Εταιρεία είναι η ΤΕΧΝΟΑΝΤΛΗΤΙΚΗ Ο.Ε.

Ο προϋπολογισμός του έργου είναι 208.000 ευρώ και το χρονοδιάγραμμα περάτωσης των εργασιών είναι 12 μήνες.

Η χρηματοδότηση προέρχεται από το Υπουργείο Εμπορικής Ναυτιλίας και Νησιωτικής Πολιτικής.